MUNICIPIUL CRAIOVA

CONSILIUL LOCAL AL MUNICIPIULUI CRAIOVA
HOTĂRÂREA NR.350
privind aprobarea Contractului de delegare a gestiunii prin atribuire directă a serviciului de ridicare, transport şi depozitare a vehiculelor staţionate şi parcate neregulamentar pe domeniul public sau privat al municipiului Craiova, către R.A.T. SRL
 Consiliul Local al Municipiului Craiova, întrunit în şedinţa extraordinară din data de 22.07.2026;

Având în vedere referatul de aprobare nr.254205/2026, raportul nr.254503/2026 întocmit de Direcţia Servicii Publice și raportul de avizare nr.255043/2026 întocmit de Direcţia Juridică, Asistenţă de Specialitate şi Contencios Administrativ prin care se propune aprobarea Contractului de delegare a gestiunii prin atribuire directă a serviciului de ridicare, transport şi depozitare a vehiculelor staţionate şi parcate neregulamentar pe domeniul public sau privat al municipiului Craiova, către R.A.T. SRL și avizele nr.25/2026 al Comisiei I-Buget Finanţe, Studii, Prognoze şi Administrarea Domeniului, nr.21/2026 al Comisiei III-Servicii Publice, Liberã Iniţiativã şi Relaţii Internaţionale și nr.29/2026 al Comisiei V-Juridică, Administraţie Publică şi Drepturi Cetăţeneşti;

În conformitate cu prevederile Hotărârii Guvernului nr.965/2016 pentru modificarea şi completarea Regulamentului de aplicare a Ordonanţei de Urgenţă a Guvernului nr.195/2002 privind circulaţia pe drumurile publice, aprobat prin Hotărârea Guvernului nr.1391/2006, Ordonanței de Urgență a Guvernului nr.195/2002 privind circulația pe drumurile publice, Legii nr.155/2010 republicată a Poliţiei Locale, republicată, cu modificările şi completările ulterioare, Ordonanţei Guvernului nr.71/2002 privind organizarea și funcționarea serviciilor publice de administrare a domeniului public și privat de interes local,
 Legii nr.10/2020 pentru modificarea şi completarea Ordonanţei Guvernului nr.71/2002 privind organizarea şi funcţionarea serviciilor publice de administrare a domeniului public şi privat de interes local, Legii nr.100/2016 privind concesiunile de lucrări şi concesiunile de servicii, cu modificările și completările ulterioare, Ordonanței  Guvernului nr.2/2001 privind regimul juridic al contravenţiilor, Hotărârii Guvernului nr.1332/2010 privind aprobarea Regulamentului-cadru de organizare și funcționare a Poliției Locale, Legii nr.98/2016 privind achiziţiile publice, Instrucțiunii nr.1/2018 din 26 octombrie 2018 privind modul de interpretare a aplicării prevederilor art. 31 din Legea nr. 98/2016 și Legii nr.421/2002 privind regimul juridic al vehiculelor fără stăpân sau abandonate pe terenuri aparţinând domeniului public sau privat al statului ori al unităţilor administrativ-teritoriale, cu modificările și completările ulterioare;

În temeiul art.129 alin.2 lit. d coroborat cu alin.7 lit.m, art.139 alin.3 lit.h, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările și completările ulterioare;

HOTĂRĂŞTE:
Art.1. Se aprobă Contractul de delegare a gestiunii prin atribuire directă a serviciului de ridicare, transport şi depozitare a vehiculelor staţionate şi parcate neregulamentar pe domeniul public sau privat al municipiului Craiova, către R.A.T. SRL, prevăzut în anexa care face parte integrantă din prezenta hotărâre.
Art.2. Se împuterniceşte Primarul Municipiului Craiova să semneze contractul prevăzut la art.1 din prezenta hotărâre.

Art.3. Se aprobă încetarea efectelor Hotărârii Consiliului Local al Municipiului Craiova nr.219/2021  referitoare la aprobarea Contractului de delegare a gestiunii prin atribuire directă a serviciului de ridicare, transport şi depozitare a vehiculelor staţionate şi parcate neregulamentar pe domeniul public sau privat al municipiului Craiova.
Art.4. Primarul Municipiului Craiova, prin aparatul de specialitate: Compartimentul  Administraţie Publică Locală și Relații cu Consiliul Local, Direcţia Servicii Publice și R.A.T. SRL vor aduce la îndeplinire prevederile prezentei hotărâri.

